stanford-oval/wikipedia huggingface dataset:
H’ersonin kansainvälinen lentoasema

H’ersonin kansainvälinen lentoasema (ukr. Міжнародний аеропорт Херсон, Mižnarodnyi aeroport H’erson) on lentoasema, joka sijaitsee Hornostajivkan lähiössä H’ersonin lähellä, Ukrainassa.
Ennen Venäjän hyökkäyssotaa säännöllistä liikennettä kentälle oli yhtiöillä Pegasus Airlines, SkyUp Airlines, Turkish Airlines ja Ukraine International Airlines.
Venäjän asevoimat valtasi lentokentän H’ersonin taistelun päätteeksi osana laajempaa hyökkäystä Ukrainaan, mutta sen hallussa pitäminen osoittautui erittäin haastavaksi. Venäläisten vetäytymisen jäljiltä jäi miinakenttä ja valtava määrä aseita, ajoneuvoja ja kaatuneita sotilaita. Kuolleitten joukossa oli kaksi venäläistä kenraalia.
BBX

BBX on suomalaisen pääosin 80-luvulla toimineen kaiutinvalmistaja Bo-Box Oy:n tuotemerkki.
Historia

Bo-Box Oy:n perustaja Pekka Liljavirta toimi sisaruksiensa kanssa 1950-luvulla perustetussa Salon Radiolaatikko Oy -perheyrityksessä. Salon Radiolaatikko Oy valmisti radio- ja TV-laitteiden koteloja. 1970-luvulla Salon Radiolaatikko perusti oman kaiutintuotemerkin, Saroy:n. Pekka Liljavirta perusti Bo-Box Oy:n ja aloitti oman kaiutintuotannon 1980-luvulla. Valmistettavien kaiuttimien tuotemerkki oli alkuvaiheessa Pro Hifi, joka myöhemmin vaihtui BBX-tuotemerkiksi.
BBX:n suosituimmat kaiutinmallit olivat silloisen Hifi-lehden toimittajan ja tutkimuspäällikön Pekka Tuomelan suunnittelemien "tee-se-itse"-kaiutinmallien kauppallistettuja versioita. Pekka Tuomela on käyttänyt hifi-kaiuttimien rakennusoppaissaan myös BBX-kaiuttimista mitattuja tuloksia. Hifi-lehden silloinen kustantaja oli myynyt suunnittelemiensa kaiuttimien valmistusoikeudet Bo-Box Oy:lle.
Bo-Box Oy:n myöhemmistä vaiheista ei ole tietoa.
Suosio

Erityisesti Pekka Tuomelan suunnitelmiin pohjautuvat kaiutinmallit olivat Suomessa erittäin suosittuja. Hinta-laatu suhde oli erittäin hyvä ja kaiuttimet pärjäsivät kuuntelutesteissä vielä 90-luvun puolella.
85-sarjan kaiuttimia myytiin kaikkiaan tuhansia pareja, ja niitä valmistettiin jopa vientiin saakka. Kaiutinsarja on saavuttanut hifi-piireissä kulttimaineen. Monet harrastajat haluavat edelleen hankkia 85-sarjan kaiuttimet (B tai C -mallin), tai jopa rakentaa sellaisen itse. Elementtien saatavuus on nykyisin heikko.
Eri kaiutinversiot

Kaiuttimen ominaisuuksien parantamiseksi ja myöhemmin komponenttien saannin vaikeutuessa 85-sarjan kaiuttimista suunniteltiin kaiken kaikkiaan neljä eri versiota (85/3, 85-B, 85-C ja 85-D), joista kaksi ensimmäistä oli BBX:n kaupallistamia malleja (485 BR ja 485 S BR). Bo-Box Oy suunnitteli myöhemmin jatkomallin 585 BR, joka sekin pohjautui 85-sarjaan, mutta elementit ja niiden järjestys olivat vaihtuneet.
445 BR -kaiutin oli Pekka Tuomelan suunnitteleman 40/3 -kaiuttimen kaupallistettu versio. 445 BR oli 485-kaiuttimen pienempi versio 8" bassolla ja pienemmällä kotelolla. Myös tästä kaiuttimesta tuli myöhemmin päivitetty versio 545 BR.
Kaiutinmalleja

Hifi-kaiuttimien lisäksi BBX-tuoteperheeseen kuului stereolaitteistoihin, mm ASA-merkkiin, kuuluneita kaiutinmalleja.
| Malli | Hinta | Perustuu | Tyyppi | Taajuusvaste | Tehonkesto | Jakotaajuudet | Herkkyys (1 W / 1 m) | Impedanssi | Tilavuus | Kotelon mitat | Paino | Basso | Keskiääni | Diskantti | Muuta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| BBX 325 Laser |  |  | 3-tie, bassorefleksi |  | 100 W |  |  |  |  |  |  |  | 2" |  |  |
| BBX 325 Silver |  |  | 3-tie, bassorefleksi |  | 100 W |  |  |  |  |  |  |  |  |  |  |
| BBX 420 BR |  |  | 3-tie, bassorefleksi | 38-20000 Hz | 50 W (RMS), 80 W (Music) | 550/4000 Hz | 92 dB | 8 ohm | 20 litraa | 23 x 28 x 48 cm |  | 6.5", Seas 17F-GWB | 2", Philips AD 02110/Sq8 |  |  |
| BBX 430 BR |  |  | 3-tie, bassorefleksi | 38-20000 Hz | 60 W (RMS), 100 W (Music) | 600/4000 Hz | 87 dB | 8 ohm | 30 litraa | 34 x 22 x 60 cm |  |  |  |  | Kaiutinparissa epäsymmetrinen elementtien asettelu |
| BBX 445 BR |  | Pekka Tuomela, 40/3 (Hifi-lehti 11/81) | 3-tie, bassorefleksi | 38-20000 Hz | 100 W (Max) | 600/4000 Hz | 87 dB | 8 ohm | 45 litraa | 35 x 31 x 59 cm |  | 8", Seas 21F-WB | 2", Philips AD 02110/Sq8 | Audax HD100 D25 A (8 ohm) | 485 S -kaiuttimen sisarmalli pienemmällä bassolla |
| BBX 450 CS |  |  | 3-tie, suljettu | 32-20000 Hz | 80 W (RMS), 120 W (Music) | 600/4000 Hz |  | 8 ohm | 47 litraa |  |  | 10" | 2", Philips AD 02110/Sq8 | 0.75" (1.9 cm) | Kaiutinparissa epäsymmetrinen elementtien asettelu |
| BBX 485 BR | 1490 mk | Pekka Tuomela, 85/3 (Hifi-lehti 1/81) | 3-tie, bassorefleksi | 35-22000 Hz | 70 W (RMS), 100 W (Music) | 800/4000 Hz | 88 dB | 8 ohm | 85 litraa | 38 x 34 x 90 (ilman pyöriä) | 30 kg | 10", Seas 25 F-EW | 2", Philips AD 02110/Sq8 | Seas H 202 |  |
| BBX 485 S BR |  | Pekka Tuomela, 85-B (Hifi-lehti 10/81) | 3-tie, bassorefleksi | 28-20000 Hz | 80 W (RMS), 120 W (Music) | 500/4000 Hz | 87 dB | 8 ohm | 85 litraa | 38 x 34 x 90 (ilman pyöriä) | 30 kg | 10", Seas 25 F-EWX | 2", Philips AD 02110/Sq8 | Audax HD 12x9 D 25 AG | 85-B oli Hifi-lehden referenssikaiutin 1981-1982 |
| BBX 512 |  |  |  |  | 30 W (Rated), 40 W (Max) |  |  |  |  | 27.5 x 19 x 38 cm |  |  |  |  | ASA stereoyhdistelmän kaiutin |
| BBX 545 BR |  |  | 3-tie, bassorefleksi |  |  |  |  |  |  |  |  |  |  |  | 585 BR -kaiuttimen sisarmalli pienemmällä bassolla |
| BBX 585 BR |  |  | 3-tie, bassorefleksi | 25-20000 Hz | 200 W (Max) | 600/5000 Hz | 88 dB | 8 ohm |  |  |  | 10" |  |  | Jatkokehitetty malli 485 -sarjasta |
| BBX 1000 BR |  |  | 3.5-tie, bassorefleksi | 25-20000 Hz | 150 W (RMS), 250 W (Music) | 500/2000/4000 Hz | ~90 dB | 8 ohm |  | 47 x 33 x 102.5 cm |  |  | 2 kpl, 2", Philips AD 02110/Sq8 |  | Keskiäänielementeillä keskenään eri jakotaajuudet |
Shelley Moore Capito

| Shelley Moore Capito |
| --- | --- |

Yhdysvaltain senaattori Länsi-Virginiasta
 2015-01-033. tammikuuta 2015– Yhdessä Jim Justicen kanssa  
Edeltäjä:  Jay Rockefeller
Yhdysvaltain edustajainhuoneen jäsen Länsi-Virginian 2. vaalipiiristä
 3. tammikuuta 2001–3. tammikuuta 2015  
Edeltäjä:  Bob Wise
Seuraaja:  Alex Mooney
Henkilötiedot
Syntynyt: 26. marraskuuta 1953 (ikä 71) Glen Dale, Länsi-Virginia, Yhdysvallat
Ammatti:  juristi, poliitikko
Puoliso:  Charles Capito
Lapset:  3
Tiedot
Puolue:  republikaanit
Aiheesta muualla
www.capito.senate.gov
Shelley Moore Capito (s. 26. marraskuuta 1953 Glen Dale, Marshallin piirikunta, Länsi-Virginia) on yhdysvaltalainen republikaanipoliitikko, joka on toiminut vuodesta 2015 lähtien Länsi-Virginian senaattorina Yhdysvaltain senaatissa. Ennen senaattia Capito toimi vuosina 1997–2001 Länsi-Virginian lainsäädäntöelimessä ja 2001–2015 Länsi-Virginian kongressiedustajana Yhdysvaltain edustajainhuoneessa.
Capiton isä oli Länsi-Virginian kuvernöörinä ja kongressiedustajana toiminut Arch A. Moore Jr..
Toinen Kadunpoika

| Erasmo Tilson Amon |
| --- | --- |
 Erasmo Amon Digi people studiolla kesällä 2014.
Henkilötiedot
Syntynyt: 1990 (ikä 33–34) Cabinda, Angola
Muusikko
Taiteilijanimi:  Toinen Kadunpoika Freakloy Amon
Laulukielet:  suomi
Tyylilajit:  rap
Levy-yhtiöt:  XO Records Stupido Records Young Huztla Records
  [ Muokkaa Wikidatassa ] [ ohje ]  
Toinen Kadunpoika (oikealta nimeltään Erasmo Tilson Amon, s. 1990 Cabinda, Angola) on suomalainen rap-artisti.
Biografia > Alku

Erasmo Tilson Amon syntyi köyhään perheeseen Cabindassa, Angolassa. Perhe muutti Suomeen Amonin ollessa kahdeksanvuotias. Hän kävi Suomessa koulua, josta hänet kuitenkin erotettiin kymmenvuotiaana. Amonin ongelmat jatkuivat vielä teini-iässä. Lastensuojeluviranomaiset ottivat hänet huostaan 12 vuoden iässä, ja hän asui yhteensä kolmessa eri sijaiskodissa. Päästessään pois hän oli 15-vuotias.
Diskografia > Albumit

Nuori (2013)
Diskografia > Mixtapet

Kredibiliteetti vol. 1 (2006)
Suomen vihatuin vol. 2 (2009)
Diskografia > Singlet

"Pelasta sielusi" (2011)
"Tervetuloa viidakkoon" (2013)
"Viinat kuohuu yli" (2013)
"Nuori taimi" (mukana Puppa J, 2013)
"Lakko" (2013)
"Nykyään näin" (Kevin Tandu & Toinen Kadunpoika, 2014)
Diskografia > Mukana kokoelmilla

Hienoksi tislattu – Tuottajakokoelma (2010)
Diskografia > Musiikkivideot

Tää ei oo poppii hoppi (2008)
Pelasta sielusi (2011)
Nuori taimi (2013)
Lakko (2013)
Tervetuloa viidakkoon (2013)
Nykyään näin (2014)
Ne Tuijott★A Ft O*Dean (2014)
Diskografia > Filmografia

| Vuosi | Elokuva | Rooli |
| --- | --- | --- |
| 2010 | Leikkipuisto | Oma itsensä |
| 2013 | Silmäterä | Lehdenjakajapoika |
| 2015 | Teidät tuomitaan elinkautiseen | Remi |
Aiheesta muualla

Kultabassokerho -ohjelman haastattelu
Toinen Kadunpoika Myspacessa (englanniksi)
http://www.kp24.fi/uutiset/Default.aspx?newsid=271760 (Arkistoitu – Internet Archive)
Toinen Kadunpoika viralliset Facebook-sivut
Toinen Kadunpoika Stupidon sivustolla (Arkistoitu – Internet Archive)
Toinen Kadunpoika We Are Helsinki sivustolla
Toinen Kadunpoika YleX iltapäivän vieraana
| --- | --- |
Auktoriteettitunnisteet: Taiteenala :  MusicBrainz
Cory Booker

| Cory Booker |
| --- | --- |

Yhdysvaltain senaattori New Jerseystä
 2013-10-3131. lokakuuta 2013 – Yhdessä Andy Kimin kanssa  
Edeltäjä:  Jeffrey Chiesa
Newarkin 38. pormestari
 1. heinäkuuta 2006 – 31. lokakuuta 2013  
Edeltäjä:  Sharpe James
Seuraaja:  Luis A. Quintana
Henkilötiedot
Syntynyt: 27. huhtikuuta 1969 (ikä 55) Washington DC, Yhdysvallat
Tiedot
Puolue:  demokraatit
 Nimikirjoitus
Aiheesta muualla
Kotisivu
Cory Anthony Booker (s. 27. heinäkuuta 1969 Washington DC, Yhdysvallat) on yhdysvaltalainen poliitikko ja senaattori New Jerseystä. Hän on Yhdysvaltain demokraattisen puolueen jäsen. Booker kilpaili demokraattisen puolueen presidenttiehdokkuudesta vuoden 2020 vaaleissa. Hän vetäytyi kisasta 13. tammikuuta 2020.
Aiheesta muualla

Cory Booker, presidentinvaalikampanjan verkkosivut
| n k Yhdysvaltain presidentinvaalit 2020 |
| --- | --- |
← 20162024 →
Republikaanien ehdokkaat (Esivaalit):  Valitut ehdokkaat Donald Trump (Presidentti) Mike Pence (Varapresidentti) Muut ehdokkaat Mark Sanford Joe Walsh Bill Weld 
Demokraattien ehdokkaat (Esivaalit):  Valitut ehdokkaat Joe Biden (Presidentti) Kamala Harris (Varapresidentti) Muut ehdokkaat Michael Bennet Michael Bloomberg Cory Booker Steve Bullock Pete Buttigieg Julián Castro Bill de Blasio John Delaney Tulsi Gabbard Kirsten Gillibrand Mike Gravel Kamala Harris John Hickenlooper Jay Inslee Amy Klobuchar Wayne Messam Seth Moulton Richard Ojeda Beto O'Rourke Deval Patrick Tim Ryan Bernie Sanders Joe Sestak Tom Steyer Eric Swalwell Elizabeth Warren Marianne Williamson Andrew Yang 
Muut: Sitoutumattomat ja kolmannen puolueen ehdokkaat Yhdysvaltain presidentinvaaleissa 2020
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Israel  Yhdysvallat  Tšekki 
Henkilöt:  US Congress 
Muut:  SNAC 2
Zelenivka

| Zelenivka Зеленівка |
| --- | --- |
 Zelenivka
 Koordinaatit: 46.7149°N, 32.6379°E 
Valtio:  Ukraina
Alue:  Hersonin alue
Piiri:  H’ersonin piiri
Kaupunkityyppiseksi taajamaksi:  1967
Pinta-ala  ():  
 – Kokonaispinta-ala:  6,44 km²
Väkiluku (2021)  ():  5 736
Infobox OKVirheellinen NIMI-arvo: 
Zelenivka (ukr. Зеленівка, ven. Зеленовка, Zelenovka) on kaupunkityyppinen taajama Ukrainan Hersonin alueen H’ersonin piirissä. Zelenivka sijaitsee noin 8 kilometriä aluekeskus H’ersonista pohjoiseen.
Ukrainan tilastokeskus arvioi taajaman väkiluvuksi 5 736 asukasta vuoden 2021 alussa. Vuonna 2001 asukkaita oli 5 706 ja he olivat etniseltä taustaltaan pääosin ukrainalaisia tai venäläisiä.
Zelenivka sai kaupunkityyppisen taajaman aseman 1967.
Venäjän asevoimat miehitti Zelenivkan taajaman maaliskuussa 2022 osana Venäjän hyökkäyssotaa Ukrainassa.
Wujiaqu

| Wujiaqu (ۋۇجياچۈ 五家渠) |
| --- | --- |

 Wujiaqu
 Koordinaatit: 44°9′48.44″N, 87°31′53.7″E 
Valtio:  Kiina
Maakunta:  Xinjiang
Väkiluku (2020):  141 065
Wujiaqu (uiguuriksi ۋۇجياچۈ شەھىرى, Wujyachü shehiri, kiin.: 五家渠市; pinyin: Wǔjiāqú shì) on kaupunki Kiinan luoteisosassa, Xinjiangin alueella. Se on aluehallinnon alainen piirikuntatason kaupunki sekä Xinjiangin tuotanto- ja rakennuskomennuskunnan 6. divisioonan päämaja.
Vuoden 2020 väestönlaskennassa Wujiaqun väkiluku oli 141 065, joista kaupunkialueella asui 118 893 eli 84,28 prosenttia. Vähemmistökansallisuuksien eli muiden kuin han-kiinalaisten osuus väestöstä oli 6,82 prosenttia. Vuoden 2010 väestönlaskennassa han-kiinalaisten osuus väestöstä oli 95,79 prosenttia, hui-kiinalaisten 2,64 prosenttia ja uiguurien 0,23 prosenttia. Vuonna 2022 kaupungin bruttokansantuote oli 42,627 miljardia yuania sekä keskivuosipalkka kaupunkialueella 46 452 yuania ja maaseudulla 27 377 yuania.
FAT

FAT (File Allocation Table) on tiedostojärjestelmä, jonka Microsoft kehitti vuonna 1977 Microsoft Disk BASICia varten. Se on MS-DOSin ja Windows 95:n, Windows 98:n ja Windows ME:n tukema tiedostojärjestelmä, ja sitä käytetään edelleen yksinkertaisuutensa vuoksi USB-muistien ja muistikorttien tiedostojärjestelmänä. Myös nykyisten PC-koneiden käynnistämistä hallitseva UEFI vaatii kiintolevyllä tallennustilakseen FAT32-osion.
FAT oli aiemmin yleisin käytössä oleva tiedostojärjestelmä. Se oli ainoa Microsoftin MS-DOS:in, 16-bittisten Windows 1.x-3.31:n ja Windows 95:n, Windows 98:n ja Windows Me:n tukema tiedostojärjestelmä. Sen yleisyyden vuoksi lähes kaikki tietokoneet ja käyttöjärjestelmät tukevat sitä jossain muodossa. FAT:issa on rajoituksia, eikä se ole enää yleisesti käytössä tietokoneiden kiintolevyillä turvallisuuspuutteidensa vuoksi.
FAT:sta on olemassa monta erilaista versiota, alla luettelo eri versioista ja käyttötarkoituksista:
FAT12 on FAT:in ensimmäiselle versiolle jälkikäteen annettu nimi. Se tuki korkeintaan 32 MiB tiedostojärjestelmiä.
FAT16 on sen DOS 3.31:ssä esitelty laajennus, joka tukee korkeintaan kahden, tai Windows NT:ssä neljän GiB tiedostojärjestelmiä.
FAT32 on Windows 98/SE ja Windows Me -käyttöjärjestelmien oletustiedostojärjestelmä, joka tukee kahdeksan teratavun tiedostojärjestelmiä.
VFAT tai LFN (Long File Names) on tekniikka, jolla Windows 95 ja uudemmat lisäsi FAT:iin tuen pitkille tiedostonimille.
Microsoft on kehittänyt FAT:ille joitain seuraajia, kuten xFAT, jota käyttää Xbox-pelikonsoli ja exFAT, jota Windows CE 6.0 käyttää flash-muisteilla.
exFAT käyttää 64-bittisiä lukuja tiedoston koon ilmoittamiseen ja tukee siten yli 4 GB:n tiedostoja.
Tiedostojärjestelmälle lisättiin tuki Windows XP:ssa optionaalisessa päivityspaketissa KB955704. Se lisättiin Windows Vistaan SP1-päivityksessä (2008).
Samsung julkaisi Linuxille exFAT-ajurin vuonna 2013 ja sille oli tuki käyttäjätilan Filesystem in Userspace -levyajureissa (FUSE) 2009. Kuitenkin Microsoft julkaisi tiedostojärjestelmän spesifikaation ja luopui sen patenteista vasta 2019 osana Open Invention Network -aloitetta. exFAT lisättiin virallisesti Linux-kerneliin versiossa 5.4. Sille on nykyisin myös tuki macOS:ssa.
Rajoitukset

FAT:ssä tiedoston muodostavien lohkojen luettelo on tallennettu linkitettynä listana. Tämän tietorakenteen läpikäynti vie aikaa O(n). Myös hakemiston käynti läpi on lineaarinen toimenpide. Erityisen raskas operaatio on tiedostojärjestelmän tyhjän tilan määrittäminen, jonka tekemiseksi on luettava koko FAT läpi. Tietoa tyhjän tilan määrästä ei tallenneta minnekään tiedostojärjestelmässä.
Historia

Vuonna 1996 Microsoftille myönnettiin patentti FAT-tiedostojärjestelmään.
Vuonna 2006 Microsoft alkoi periä rojalteja myymällä FAT-lisenssejä (englanniksi).
Microsoft julkaisi exFATin dokumentaation elokuussa 2019.
Mike Lee (yhdysvaltalainen poliitikko)

| Mike Lee |
| --- | --- |

Yhdysvaltain senaattori Utahista
 2011-1-33. tammikuuta 2011– Yhdessä John Curtisin kanssa  
Edeltäjä:  Robert Bennett
Henkilötiedot
Syntynyt: 4. kesäkuuta 1971 (ikä 53) Mesa, Arizona, Yhdysvallat
Puoliso:  Sharon Burr (1993–)
Lapset:  3
Tiedot
Puolue:  republikaanit
Aiheesta muualla
Kotisivu
Michael Shumway Lee (s. 4. kesäkuuta 1971 Mesa, Arizona, Yhdysvallat) on yhdysvaltalainen juristi ja republikaanipoliitikko. Hän on toiminut vuodesta 2011 lähtien Utahin osavaltiota edustavana senaattorina Yhdysvaltain senaatissa, jossa hänen nykyinen virkakautensa päättyy vuonna 2029.
Mike Lee on naimisissa Sharon Leen kanssa, ja heillä on kolme lasta. Leen isä oli juristi Rex E. Lee.
Aiheesta muualla

Kuvia tai muita tiedostoja aiheesta Mike Lee (yhdysvaltalainen poliitikko) Wikimedia Commonsissa
Leen viralliset kotisivut
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Yhdysvallat 
Henkilöt:  US Congress 
Muut:  SNAC
Radio Top One

Radio Top One oli Radio Cityn keväällä ja kesällä 1985 esittämä kuunnelma- ja musiikkiohljema, jonka käsikirjoituksesta ja esittämisestä vastasi Lapinlahden Linnut. Se oli ensimmäinen suomalaisessa paikallisradiossa esitetty sketsiohjelma. 15-minuuttisia jaksoja esitettiin kerran viikossa.
Lapinlahden Lintujen rumpali Jan Noponen oli ollut Elävän musiikin yhdistyksen hallituksessa vuodesta 1980. Yhdistystoiminnan kautta Noponen tunsi Radio Cityn vaikuttajia, ja yhtyeensä suosion kasvaessa hän ehdotti kanavalle Lapinlahden Lintujen omaa viihdeohjelmaa. Kanavalla ei tuohon aikaan ollut ohjelmakaaviota, ja aloitteleva paikallisradio tarvitsi paljon uutta ohjelmaa. Noponen sai kasettinauhurin ja mikrofonin, ja häntä pyydettiin tulemaan takaisin, kun nauhalla olisi riittävästi valmista ohjelmaa.
Radio Top One -nimen saaneessa ohjelmassa esitettiin lyhyitä kuunnelmasketsejä ja Lapinlahden Lintujen musiikkia. Konserteissaan yhtye esitti abusrdiin minimalismiin perustuneita sketsejä, mutta kuunnelman muodossa ne eivät toimineet ja radio-ohjelmaan käsikirjoitettiin tarinallisia sketsejä, joissa oli selkeät tapahtumapaikat ja hahmot. Sketsit äänitettiin Ylioppilasteatterin studiossa yhdellä otolla. Samalla kosketinsoittaja Pekka Hedkrok soitti syntetisaattorillaan taustamusiikkia ja äänitehosteita. Tehosteita äänitettiin myös erilaisilla arjen käyttötavaroilla ja paikoilla. Esimerkiksi valtamereen hukkumista käsittelevään sketsiin saatiin äänet vessan pesualtaasta. Heikki ”Hiski” Salomaa erikoistui liioitellun väkivaltaisiin sketseihin, joissa revittiin esimerkiksi Raimo Ilaskivi kahtia. Ihmisen silmän puhkaisua kuvaava äänitehoste saatiin aikaiseksi pahvimukilla, jonka pohja lävistettiin lyijykynällä. Monien sketsien ideoita käytettiin myöhemmin yhtyeen tekemissä televisiosarjoissa. Tällainen on esimerkiksi sketsi, jossa maailmanrauhaa edistävää adressia keräävä aktivisti suuttuu allekirjoittamisesta kieltäytyvälle miehelle ja pahoinpitelee tämän. Sketsin taustalla olivat Mikko Kivisen nuoruudenkokemukset taistolaisliikkeen toiminnassa.
Radio Top One sai vuonna 1986 jatko-osan Kahdentoista lyönnit. Lapinlahden Lintujen konserttikiertueiden kasvavan suosion vuoksi ohjelmien tekemiseen ei sen jälkeen enää riittänyt aikaa, ja yhtyeen seuraavaa radio-ohjelmaa Tieteellinen koe alettiin esittää vasta vuosituhannen taitteessa. Vuonna 2013 julkaistu kokoelma-CD Sketsejä radiossa sisältää otteita yhtyeen alkuvuosien radio-ohjelmista.
Annika Sörenstam

Annika Sörenstam LPGA Championship -turnauksessa 2008.
Annika Sörenstam  kuuntele ääntämys (ohje) (s. 9. lokakuuta 1970 Tukholma) on ruotsalainen ammattilaisgolfaaja. Hän pelasi ammattilaisena vuosina 1992–2008. Häntä pidetään yhtenä maailman menestyksekkäimmistä naisgolfaajista.
Sörenstam voitti urallaan 72 LPGA-turnausta, joista 10 major-turnauksen voittoa. Hän ansaitsi uransa aikana palkintorahaa yli 22 miljoonaa Yhdysvaltain dollaria. Vuonna 2003 Sörenstam valittiin World Golf Hall of Fameen.
Sörenstam lopetti uransa kauden 2008 jälkeen. Vuonna 2021 hän aloitti kansainvälisen golfliiton puheenjohtajana.
Aiheesta muualla

Kuvia tai muita tiedostoja aiheesta Annika Sörenstam Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Ruotsi  Latvia  Korea 
Muut:  SNAC  IdRef
Quebec (kaupunki)

| Quebec (Ville de Québec, Quebec City) |
| --- | --- |

 lippu:  vaakuna
 Quebec
 Koordinaatit: 46°48′46″N, 71°12′55″W 
Valtio:   Kanada
Provinssi:   Québec
Perustettu:  3. heinäkuuta 1608
Hallinto:  
 – Pormestari:  Régis Labeaume
Pinta-ala:  
 – Kokonaispinta-ala:  454 km²
 – Maa:  453,38 km²
 – Metropolialue:  3 408,70 km²
Korkeus:  5 m
Väkiluku (2016):  531 902
 – Väestötiheys:  1 173,2 as./km²
 – Metropolialue:  800 296
 – Väestötiheys metropolialue:  234,8 as./km²
Aikavyöhyke:  UTC-5
 – Kesäaika:  UTC-4
Suuntanumero(t):  418 ja 581
Lempinimi::  La Vieille Capitale (Vanha pääkaupunki), La capitale nationale (Kansallinen pääkaupunki)
Motto::  Don de Dieu feray valoir (Jumalan lahja tuo vaurautta)
 
 ville.quebec.qc.ca 
Infobox OKVirheellinen NIMI-arvo: 
Quebec (ransk. Ville de Québec, engl. Quebec City) on Quebecin provinssin pääkaupunki Kanadassa. Kaupungissa on 531 902 asukasta (2016), esikaupungit mukaan luettuina 800 296 (2016).
Quebecin vanhakaupunki (ransk. Le Vieux-Québec) on Kanadan ja Yhdysvaltojen ainoa linnoituskaupunki, jonka muurit ovat yhä pystyssä. Alue valittiin Unescon maailmanperintökohteeksi vuonna 1985.
Quebecin kaupungin matkailun vetovoimia ovat talvikarnevaalit ja hotelli Château Frontenac, jonka komeat tornit hallitsevat kaupunkikuvaa. Muita nähtävyyksiä ovat Quebecin provinssin lakia säätävä elin Assemblée nationale du Québec ja taidemuseo Musée National des Beaux-Arts du Québec vanhassakaupungissa ja Montmorencyn putoukset ja Sainte-Anne-de-Beauprén basilika kaupungin ulkopuolella.
Maantiede ja ilmasto

Quebec sijaitsee Saint Lawrence -joen pohjoisrannalla lähellä Saint Lawrencen ja Saint Charlesin joen yhtymäkohdassa. Joki on Quebecin kaupungin kohdalla vain noin kilometrin levyinen ja sillä on useita saaria. Suurin saarista on Île d'Orléans. Montréal sijaitsee Quebecistä noin 240 km lounaaseen. 98 metrin korkeudelle merenpinnasta kohoava Cap Diamantin kallio, joka on historiallisesti toiminut kaupunkia puolustavien linnoitusten paikkana.
Quebecissä on pitkät, kylmät talvet ja lyhyet, lämpimät kesät. Tammikuun alin lämpötila on keskimäärin −18 °C ja heinäkuun ylin lämpötila keskimäärin 25 °C.